RESOLUCIÓN do 2 de xuño de 2022 pola que se anuncia a adxudicación de 33 bolsas de formación en biblioteconomía mediante a formación apoiada por titores en diversos centros bibliotecarios, convocadas pola Orde do 30 de decembro de 2021 (Diario Oficial de Galicia número 23, do 3 de febreiro de 2022).
Consellería de Cultura, Educación, Formación Profesional e Universidades — III. Outras disposicións — 16/06/2022

Mediante Orde da Consellería de Cultura, Educación e Universidade do 30 de decembro de 2021 (DOG núm. 23, do 3 de febreiro de 2022) convocáronse 33 bolsas de formación en biblioteconomía para o período 2022-2023.
Concluído o prazo de presentación de solicitudes e realizados os trámites previstos na referida orde, a Comisión de Valoración constituída ao abeiro do artigo 13 da orde de bases reguladoras e convocatoria avaliou os méritos dos solicitantes admitidos de acordo cos criterios establecidos no seu artigo 14.
Á vista do informe do órgano instrutor, o secretario xeral de Cultura formulou o 13 de maio de 2022 a proposta de resolución, segundo o establecido no artigo 15 da orde de bases reguladoras e convocatoria.
Ao abeiro do disposto no artigo 16 da citada orde, é competente para resolver este procedemento o conselleiro de Cultura, Educación, Formación Profesional e Universidades. Esta competencia está delegada no secretario xeral técnico da Consellería de Cultura, Educación, Formación Profesional e Universidades en virtude do disposto na letra m) do punto primeiro da Orde do 9 de febreiro de 2021, de delegación de competencias nos órganos superiores e de dirección e nas xefaturas territoriais desta consellería.
De acordo con todo o indicado, con base na proposta de resolución formulada polo titular da Secretaría Xeral de Cultura,
1. Conceder unha bolsa de formación en biblioteconomía ás persoas que se sinalan, das cales se indica a puntuación acadada segundo a valoración dos méritos sinalados no artigo 14 da convocatoria e o centro de destino onde desenvolverán a formación, asignado segundo a preferencia manifestada na solicitude (anexo I).
As persoas beneficiarias deberán incorporarse ao seu centro de destino nun prazo de dez días hábiles contados a partir da data da publicación desta resolución no
Diario Oficial de Galicia
.
2. Aprobar a relación de persoas suplentes, ordenadas segundo a puntuación acadada, que poderán ser chamadas en caso de non aceptación ou renuncia por parte das persoas beneficiarias (anexo II).
3. Denegar as solicitudes que se indican, xunto coa causa de denegación (anexo III).
Contra esta resolución, que pon fin á vía administrativa, as persoas interesadas poderán interpoñer, con carácter potestativo, recurso de reposición no prazo dun mes contado a partir do día seguinte ao da publicación desta resolución no
Diario Oficial de Galicia
, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 2 de xuño de 2022
(*) Causas de denegación:
1. Non posuír unha titulación universitaria das recollidas no artigo 6.1.a) da convocatoria.
2. Non estar ao día no cumprimento das obrigas tributarias coa AEAT (artigo 6.1.b) da convocatoria.
3. Non estar ao día no cumprimento das obrigas fronte á Seguridade Social (artigo 6.1.b) da convocatoria.
4. Ter pendente de pagamento algunha débeda coa Administración pública da Comunidade Autónoma de Galicia (artigo 6.1.b) da convocatoria.
5. Estar desempeñando un emprego remunerado ou gozar doutra bolsa remunerada con fondos públicos (artigo 6.2.a) da convocatoria.
6. Ter ocupado un posto de traballo como técnico bibliotecario durante máis dun ano (artigo 6.2.b) da convocatoria.
7. Terse beneficiado anteriormente destas mesmas bolsas durante un período superior aos seis meses (artigo 6.2.c) da convocatoria.
8. Non incorporarse ao centro de destino ou renunciar á bolsa concedida nunha convocatoria anterior logo de iniciado o período de vixencia, sen causa debidamente xustificada (artigo 6.2.d) da convocatoria.
9. Atoparse nalgún dos supostos previstos no artigo 10.2 e 3 da Lei 9/2007, do 13 de xuño, de subvencións de Galicia, ou no artigo 13 da Lei 38/2003, do 17 de novembro, xeral de subvencións.
10. Non ter presentado a solicitude polos medios exixidos na convocatoria nin no prazo previsto.